Gustav Moritz Constantin von Engelhardt

Gustav Moritz Constantin von Engelhardt (26. juuni/8. juuli 1828 – 23. november/5. detsember 1881 Tartu) oli baltisaksa teoloog ja õppejõud. Ta oli 1859–1881 Tartu ülikooli teoloogiaprofessor.

Ta õppis aastatel 1846–1850 Tartu Ülikooli usuteaduskonnas. Aastatel 1850–1852 täiendas ta end Erlangeni, Bonni ja Berliini Ülikoolides. Aastal 1853 kaitses ta mag. theol, aastal 1856 dr. theol väitekirja.  Aastatel 1853–1859 oli ta eradotsent ja dotsent ning aastatel 1859–1881 professor ajaloolise usuteaduse alalArnold Hasselblatt: "Album Academicum der Kaiserlichen Universität Dorpat", Dorpat: C. Mattiesen, 1889, Matrikkel 4875, lk.359.

Tema isa oli Otto Moritz Ludwig von Engelhardt (1779–1842, Tartu Ülikooli geoloogia ja mineraloogia professor) ja ema Amalie Catharina Elisabeth Johanna von Müller. Ta oli abielus Helena Alexandra von Oettingeniga (1835–1914), nende pojad Rudolf von Engelhardt oli arhitekt ja Otto von Engelhardt oli Viljandi linnapea.

 Viited 

Kategooria:Engelhardtid
Kategooria:Teoloogid
Kategooria:Tartu Ülikooli usuteaduskonna professorid
Kategooria:Liivimaa aadlikud
Kategooria:Tartu Ülikooli usuteaduskonna vilistlased
Kategooria:Baltisaksa teadlased
Kategooria:Sündinud 1828
Kategooria:Surnud 1881